BASES DE AXUDAS AO TRANSPORTE E ADQUISICIÓN DE MATERIAL DE ESTUDO
ADMINISTRACIÓN LOCAL — Municipal — Vilagarcía de Arousa (Subvencións, 20/04/2016)

Constitúe o obxecto das presentes bases regular un réxime de axudas ao transporte e adquisición de material de estudo, dos/as estudantes que, residindo en Vilagarcía de Arousa, cursen os seus estudos universitarios ou ciclos superiores de Formación Profesional fóra do termo municipal de Vilagarcía de Arousa durante o ano 2016. O Concello de Vilagarcía de Arousa pretende implantar un programa particular de axudas ao transporte e adquisición de materiais de estudo. En suma, trátase de minimizar o impacto económico que supón aos/ás nosos/as estudantes universitarios/as e de ciclos superiores de Formación Profesional, residentes no municipio que cursan estudos fóra do límite xeográfico do termo de Vilagarcía de Arousa. Os/as solicitantes das axudas ao transporte e material para estudos universitarios e de ciclos superiores de Formación Profesional para o ano 2016 previstas nas presentes bases deberán cumprir os seguintes requisitos: 2.1.—Ser cidadán/á español/a ou dalgún dos países membros da Unión Europea ou cidadán extracomunitario.2.2.—Ter fixada a súa residencia habitual, de maneira permanente e ininterrompida, no municipio de Vilagarcía de Arousa. Comprobaranse os datos do padrón que certifiquen dita realidade. A antigüidade de residencia no municipio deberá ser de ao menos un ano de forma continuada á data da solicitude, non atendéndose aqueles solicitantes que non cumpran dito requisito.2.3.—Atoparse matriculado ou matriculada en universidades ou en ciclos superiores de Formación Profesional públicos ou en centros privados que conten coa autorización de organismos públicos competentes en materia de educación e cuxos estudos conduzan á obtención dun título oficial, matriculación que deberá comprender un período mínimo de nove meses e ser estudos presenciais. Quedan excluídos os estudos realizados a distancia ou os realizados on-line. Os/as solicitantes das axudas para estudos universitarios deberán acreditar que durante o curso 2015/16 ou ben 2016/17 cursan un mínimo de catro materias anuais ou ben cursen un mínimo de trinta créditos por curso académico. Os/as solicitantes das axudas para estudos de ciclos superiores de Formación Profesional deberán acreditar que durante o curso 2015/16 ou ben 2016/17 cursan os estudos en réxime de dedicación académica a tempo completo.2.4.—Ter xustificado, no seu caso, as subvencións que tiveran percibido polo Concello de Vilagarcía de Arousa nalgunhas das convocatorias realizadas en anos anteriores.2.5.—Que a renda da unidade familiar de convivencia non supere os seguintes limiares: A partir do oitavo membro engadirase 3.391,00 euros por cada novo membro computable da familia. Enténdese como Unidade de convivencia independente ás persoas que vivan soas, e no seu caso, ao conxunto de persoas que convivan no mesmo marco físico e se atopen vinculadas co solicitante por matrimonio ou calquera outra forma de relación estable análoga á conxugal, por adopción ou acollemento o ou por parentesco de consanguinidade ou afinidade ata o 2º grao respectivamente.2.6.—Non estar incurso en ningún dos supostos establecidos no art.10.2 da Lei 9/2007 de 13 de xuño de Subvencións de Galicia.3.1.—O prazo de presentación de solicitudes será dende o día seguinte á publicación destas Bases no Boletín Oficial da Provincia ata o 31/05/2016. Este prazo poderá ser prorrogado por resolución da Xunta de Goberno Local.3.2.—As persoas interesadas deberán dirixir a solicitude e a documentación que se indica no seguinte apartado (“Forma de presentación das solicitudes”) no Rexistro Xeral de Vilagarcía de Arousa, sito en Praza de Ravella, s/n, por calquera dos medios admitidos no artigo 38.4 da Lei 30/1992 de 26 de novembro, de Réxime Xurídico das Administracións Públicas e do Procedemento Administrativo común. Os solicitantes deberán presentar a seguinte documentación: a) Instancia dirixida ao Alcalde-Presidente da Corporación Municipal de Vilagarcía de Arousa. b) Fotocopia acreditativa da identidade do solicitante (DNI, Pasaporte ou NIE). c) Unha copia compulsada do documento acreditativo de atoparse matriculado durante os cursos 2015/2016 en centros de ensino oficiais ou en centros privados autorizados por organismos públicos con competencias en materia de educación, todo iso cunha duración mínima de nove meses. O/a alumno/a deberá acreditar a matriculación dun mínimo de catro materias ou trinta créditos para os estudos universitarios e o curso completo no caso de estudos de ciclos superiores de Formación Profesional. No caso de que se matricule por primeira vez no curso 2016-2017 ou que os gastos se refiran a ese curso, esta documentación presentarase xunto coa xustificación da axuda. d) Cando os estudos se realicen no estranxeiro deberán achegarse, ademais de tradución da matrícula, unha declaración xurada do solicitante que ratifique dita tradución. e) Autorización para comprobar datos fiscais relativos ao ano 2014 ante a Facenda Pública. A autorización da consulta dos datos fiscais será tan ampla coma membros conformen a unidade familiar de convivencia. Os datos económicos para ter en conta nas unidades familiares de convivencia para determinar os ingresos serán os calculados por agregación da base impoñible real (casiña 430) coa base impoñible do aforro (casiña 445), calculadas segundo os criterios establecidos na normativa do Imposto sobre a renda das persoas físicas. f) Xunto coa solicitude de axuda poderase presentar a xustificación dos gastos subvencionables realizados no curso 2015/2016, de contar xa con dita documentación. As solicitudes presentadas polos/as interesados/as se resolverán en réxime de concorrencia competitiva atendendo aos recursos económicos da unidade familiar. A concesión practicarase previa baremación das solicitudes presentadas polas persoas solicitantes atendendo estritamente aos criterios económicos que se relacionan no presente apartado e se aplicará- co límite fixado para esta convocatoria e dentro do crédito dispoñible- a aquelas solicitudes que obteñan a maior puntuación de acordo coa aplicación dos citados criterios. Poderase ter en conta na baremación a existencia ou non doutro tipo de axuda de modo, que no caso de empate, terá preferencia aquel solicitante que non tivera obtido ningún tipo de axuda da administración.5.1.—Incoación do expediente. O procedemento iniciarase previa solicitude do/a interesado/a, e impulsarase de oficio en todos os seus trámites.5.2.—Órgano competente para a instrución. O órgano competente para a instrución dos expedientes serán os departamentos de Educación e Servizos Sociais do Concello de Vilagarcía de Arousa, que verificarán que a instancia presentada se atope correctamente cumprimentada e asinada, e acompañada da documentación que resulte preceptiva de acordo co disposto no apartado catro das presentes bases reguladoras (“Forma de presentación das solicitudes”). 5.3.—Corrección de defectos na solicitude. Se a solicitude non reúne os requisitos que lle foran esixibles, especialmente, se non vén acompañada dalgún dos documentos previstos no apartado catro (“Forma de presentación de solicitudes”) o órgano instrutor requirirá ao/á interesado/a para que emende os defectos no prazo máximo e improrrogable de dez días hábiles dende a notificación, advertíndolle que, de non verificalo, no tempo e forma prevista poderase ter por desistido. Neste último caso, previa resolución ditada ao efecto e debidamente motivada.5.4.—Informes, avaliación de solicitudes e outras actuacións. Non habendo defectos emendables ou, de habelos, se tiveran corrixido en tempo e forma, continuarase coa instrución do expediente. O órgano instrutor realizará de oficio todas cantas actuacións estime necesarias para a determinación, coñecemento e aprobación dos datos que sirvan de base á resolución do acordo ao disposto na Lei 38/2003, de 17 de novembro, Xeral de Subvencións (RD 887/2006 de 21 de xullo) e nas presentes bases reguladoras. En particular, poderá solicitar cantos informes foran necesarios para fundamentar a resolución ou foran esixibles pola normativa vixente, que en todo caso terán carácter facultativo e non vinculante e deberán ser remitidos nun prazo non superior a dez días, así como poderá avaliar as solicitudes conforme aos criterios contidos nas presentes bases reguladoras.5.5.—Proposta para resolución. A proposta de resolución deberá expresar o solicitante ou a relación de solicitantes para os que se propón a concesión da subvención e a súa contía, especificando a súa avaliación e os criterios de valoración seguidos para efectuala. O expediente de concesión conterá o informe do órgano instrutor no que conste que da información que obra no seu poder, despréndese que o/a beneficiario/a cumpre con todos os requisitos necesarios para acceder ás mesmas.5.6.—Notificación da proposta. O órgano de instrución notificará a proposta de resolución aos/ás interesados/as que foran excluídos como beneficiarios/as na fase de instrución, mediante notificación por correo electrónico, aos efectos de presentar as alegacións ou enmendas oportunas no prazo máximo de quince días, transcorridos os cales, o Concello de Vilagarcía de Arousa entenderá que o solicitante renuncia á axuda.5.7.—Resolución. O órgano competente para a resolución definitiva do expediente será a Xunta de Goberno Local, previo informe dos departamentos de Educación e Servizos Socias e a proposta das delegacións de Educación e Servizos Sociais. A resolución da Xunta de Goberno Local porá fin ao procedemento mediante resolución motivada, de acordo ao previsto no artigo 89 da Lei de Réxime Xurídico das Administracións Públicas e do Procedemento Administrativo Común (en adiante LRXAP-PAC) e con fundamento nos criterios que se conteñen na lexislación vixente e nas presentes bases reguladoras.5.8.—Prazo máximo de resolución. O prazo máximo para resolver cada solicitude será de dous meses a partir da data na que remate a convocatoria. Transcorrido dito prazo sen que recaera resolución expresa poderá entender desestimada a súa solicitude por silencio administrativo. A resolución do procedemento notificarase aos/ás interesados/as de acordo co previsto no artigo 58 da LRJAP-PAC, a cuxos efectos bastará practicar a notificación de acordo co previsto no artigo 59 do mesmo texto legal, no domicilio ou correo electrónico que a persoa interesada tivera sinalado ao efecto no momento de cursar a súa solicitude. En todo caso, a resolución será publicada nos taboleiros de anuncios do Concello de Vilagarcía de Arousa e na páxina web do Concello de Vilagarcía de Arousa.5.9.—Recursos. A resolución que poña fin ao expediente esgotará a vía administrativa, de maneira que o interesado poderá interpoñer conta dita resolución, potestativamente e a súa elección, recurso de reposición ante o mesmo órgano administrativo que ditou a resolución no prazo máximo de tres meses contado a partir do seguinte día a súa notificación, ou ben directamente recurso Contencioso-Administrativo ante os Xulgados ou Tribunais do Contencioso-administrativo, neste caso, no prazo máximo de dous meses contados a partir do día seguinte ao da súa notificación. O importe máximo da axuda obxecto de subvención será de catrocentos euros (400 €) ao ano e beneficiario/a. O número máximo de estudantes bolseiros/as será de cen. En ningún caso o importe da subvención poderá superar o 100% do custo real e efectivo da suma dos transportes e gastos de material de estudos que o/a beneficiario/a realice ao longo do curso académico respecto do cal se lle tivera outorgado a axuda, se así fora, o importe non utilizado, deberá ser reintegrado á Facenda Local. No caso de que este límite fora superado estarase ao disposto no apartado 11 (“Concorrencia de subvencións e compatibilidade”) O Concello de Vilagarcía de Arousa decidirá a forma de abono da presente convocatoria de subvencións para estudantes universitarios/as. O importe da subvención farase efectivo nun só pago. Á vista da resolución administrativa de concesión da subvención, o solicitante deberá acreditar o pago real e efectivo do importe polo que se lle concede a subvención como requisito previo e necesario para que se lle abone a mesma. Con carácter xeral a presente subvencións non ten o carácter prepagable, salvo que á vista de concorrer circunstancias especiais, polo órgano de instrución se acorde que o expediente en cuestión si poida gozar de dita natureza. O/a beneficiario/a da subvención deberá realizar o gasto subvencionado que fora obxecto da subvención inescusablemente no ano 2016.9.1.—O/a beneficiario/a da beca deberá ter acreditado o destino do importe íntegro das axudas recibidas á finalidade e no período para o que lle foi concedida. (Curso 2015/2016 ou curso 2016/2017) Da mesma forma, deberá acreditarse o pago da matriculación en dito centro, no mesmo momento da xustificación.9.2.—A xustificación do gasto realizarase ata o 31 de outubro de 2016, sen prexuízo de que poida ser xustificada polo beneficiario/a antes da finalización do curso académico. Dito prazo poderá ser prorrogado polo período máximo dun mes, previa solicitude cursada ao efecto polo interesado, onde deberá indicar a causa da demora e demais circunstancias que entenda deben ser tidas en conta para xustificar o retraso.9.3.—Para a xustificación da beca poderán presentarse os seguintes documentos: 9.4.—A xustificación do gasto realizarase mediante a presentación da seguinte documentación: 1.—nº de conta corrente onde se procederá a facer o ingreso.2.—Facturas orixinais ou fotocopia compulsada das mesmas, cos requisitos establecidos no R. D. 1619/2012. Como mínimo conterán: 2.1.—nº de factura e indicación expresa de que se trata dunha factura, lugar e data de emisión.2.2.—Denominación social, nif e domicilio de quen expide a factura e do destinatario 2.3.—Descrición e data de realización da operación.2.4.—Importe, desagregación do IVE con indicación do tipo aplicable e total. Non se admitirán facturas no que se faga constar “IVE incluído”. 2.5.—Recargas, descontos e retencións aplicables.2.6.—Ademais nas facturas, deberá acreditarse o seu pagamento da seguinte forma: 2.6.1.—En todas as facturas deberá aparecer conxuntamente as seguintes indicacións: 2.6.2.—Cando a factura teña sido pagada mediante transferencia bancaria ou talón deberá aportarse extracto bancario que xustifique a transferencia ou cargo na conta do beneficiario.2.6.3.—As operacións cun importe superior aos 2.500€ non poderán ser pagadas en efectivo, de acordo co previsto na Lei 7/2012 de 29 de outubro, polo que deberá acreditarse o seu pago mediante o cargo na conta bancaria correspondente. Ao marxe do disposto no apartado anterior, unha ver concluído o proceso de adxudicación das axudas concedidas, o Concello de Vilagarcía de Arousa poderá requerir aos/as beneficiarios/as a presentación dos documentos que considere oportunos para acreditar a efectiva realización do gasto para o que lle foi concedida a subvención. A aceptación das presentes bases implicará tamén a autorización ao Concello de Vilagarcía de Arousa para recadar de calquera organismo, entidade ou institución, e calquera que fora a súa natureza- pública, semipública ou privada- os datos necesarios para determinar a concesión ou denegación da axuda e, no caso de que lle fora concedida, para determinar se o seu importe foi integramente empregado para a finalidade para que lle foi concedida. Igualmente, implicará a aceptación de ser notificados/as pola vía telemática, conforme ao disposto no artigo 27.2 da Lei 11/2007, de 22 de xuño, de acceso dos cidadáns aos servizos públicos. O incumprimento das obrigacións contraídas polo/a beneficiario/a en virtude do disposto na Lei 38/2003, de 17 de novembro, Xeral de Subvencións, nas presentes bases reguladoras e nas Bases de execución do orzamento do Concello de Vilagarcía de Arousa e, particularmente, o incumprimento no disposto no apartado 12 (“Obrigacións dos/as beneficiarios/as) ou o falseamento ou ocultación dos datos que tiveran dado lugar á concesión da subvención, poderá dar lugar á revogación da resolución estimatoria da mesma e ao reintegro do importe total ou parcial da subvención inicialmente concedida, previa resolución ditada ao efecto polo órgano competente para a súa concesión, que deberá estar debidamente motivada e notificada ao/á interesado/a. A obtención das subvencións que se tiveran concedido en virtude do disposto nas presentes bases reguladoras será compatible con outras subvencións e axudas procedentes de organismos, institucións e persoas físicas ou xurídicas, de natureza pública, semipública ou privada, con independencia da forma que utilizaran para o exercicio das actividades que lle son propias. Os/as solicitantes da subvención estarán obrigados ao cumprimento das obrigacións que lle foran impostas en virtude do establecido na Lei 38/2003, de 17 de novembro Xeral de Subvencións, nas presentes bases reguladoras e nas Bases de execución do orzamento que o Concello de Vilagarcía de Arousa tivera aprobado ao efecto. En particular, o seguinte: 12.1.—Presentar os impresos, declaracións, documentos e xustificacións que se indican nas presentes bases reguladoras e, en particular, no seu apartado catro (“Forma de presentación das solicitudes”) consignando fielmente os datos que lle foran solicitados.12.2.—Facilitar toda a información, declaracións, documentos e xustificantes que en cumprimento do disposto nas presentes bases reguladoras lle sexan esixidos polo Concello de Vilagarcía de Arousa, e someterse ás actuacións de comprobación que con relación ás subvencións concedidas se practiquen por parte da Intervención do Concello.12.3.—Executar a actividade para que lle foi concedida a subvención interesada.12.4.—No caso de revocación da axuda, o/a interesado/a deberá reintegrar o importe íntegro da mesma, sen prexuízo das responsabilidades a que houbera lugar. Para o procedemento de reintegro estarase ao disposto nas Bases de execución do Concello de Vilagarcía de Arousa. O importe correspondente ás axudas que se convocan farase con cargo ós créditos dos orzamentos das Areas de Educación e Benestar Social no exercicio 2016. O importe das axudas concedidas non poderá exceder de 15.000,00euros distribuídos nas seguintes aplicacións orzamentarias: 320-48100 …………… 7.500,00€ 231-48100 …………. 7.500,00€ Non entanto, dito importe poderá incrementarse cunha contía adicional de 26.000,00 euros en proporción equivalente para cada unha das aplicación, cando, como consecuencia da concorrencia dalgunha das circunstancias previstas na letra a) do apartado 2 do artigo 58 do Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, se produza un incremento de crédito dispoñible antes da concesión definitiva das axudas que se convocan por dito importe adicional. A efectividade desta contía adicional queda condicionada á previa aprobación da modificación orzamentaria con baixa no crédito da aplicación 929-22699, con anterioridade á resolución definitiva da convocatoria. A mencionada declaración de dispoñibilidade do crédito non implicará apertura de prazo para presentar novas solicitudes nin o inicio do novo cómputo de prazo para resolver. O órgano competente para a resolución das dúbidas ou controversias que puideran suscitarse con motivo da interpretación ou aplicación das presentes bases reguladoras será o Sr. Alcalde, a proposta das Áreas de Educación e Servizos Sociais. As presentes bases entrarán en vigor despois da súa aprobación pola Xunta de Goberno Local do Concello de Vilagarcía de Arousa e unha vez teñan sido publicadas no Boletín Oficial da Provincia de Pontevedra. Vilagarcía de Arousa, 7 de marzo de 2016.–A Concelleira De Servizos Sociais, Tania González Sanmartín.